Prva bitka kod Luçona
<s>Prva bitka kod Luçona se odigrala 28. juna 1793. godine na zapadu Francuske za vrijeme Rata u Vandeji između vandejskih kontrarevolucionarnih pobunjenika na jednoj, i snaga republikanske vlade na drugoj strani.</s><s>Do nje je došlo nakon što su pobunjenici nakon niza spektakularnih pobjeda ostvarili kontrolu nad skoro cijelom Vandejom te odlučili napasti glavno republikansko uporište Nantes; pobunjenici okupljeni u tzv. Armiju centra su kao diverziju odlučili napasti grad Luçon koji je branio republikanski garnizon od oko 1800 ljudi pod generalom Claudeom Sandozom.</s><s>Pobunjeničke snage, kojima je zapovijedao  Royrand su brojale oko 6000 ljudi.</s><s>Sandoz je odlučio obraniti grad tako da se pred pobunjenicima sa svojim ljudima postavi ispred grada.</s><s>Ispočetka je republikance, suočene sa očiglednom brojčanom nadmoći neprijatelja, uhvatila panika te su počeli napuštati svoje položaje, uključujući Sandoza koji je pobjegao sa bojišta.</s><s>Kapetan Boissière, zapovjednik republikanskih draguna je, međutim, uspio zavesti red i organizirati oko 500 ljudi u formaciju kare o kojeu su se odbili pobunjenički napadi.</s><s>Tokom bitke je, iz nikad razjašnjenih razloga, oko 150 bivših regularnih vojnika iz kraljevske Provansalske pukovnije, odlučilo sa strane pobunjenika prijeći na stranu republikanaca, i taj je njihov potez izazvao potpunu konfuziju kod pobunjenika koji su u rasulu napustili bojište.</s><s>Bitka je tako završila republikanskom pobjedom.</s><s>Sandozu je poslije zbog kukavičluka sudio vojni sud, ali je na kraju oslobođen optužbi.</s>

<s>Literatura 
 Charles-Louis Chassin, La Vendée Patriote (1793-1800), Tome II, édition Paul Dupont, 1893-1895, p.217.</s><s>Yves Gras, La Guerre de Vendée, éditions Economica, 1994, p.52-53.</s>

<s>Vanjske veze 
   Ernest Colon : Cartes de lieux de batailles durant la guerre de Vendée</s>

<s>1793
Vandejski rat</s>

